stanford-oval/wikipedia huggingface dataset:
HMCS Mimico (K485)
Palvelus

Alus saapui Stornowayssä pidetyn koulutuksen päätyttyä Obaniin Skotlantiin, jossa se liitettiin läntisen reitin alaisuuteen suojaamaan Normandian maihinnousun saattueita. Se saapui saattueen mukana Normandian rannikon edustalle maihinnousua seuranneena päivänä. Alus oli Kanaalin alueella lukuun ottamatta syyskuuta, jolloin se oli hetken aikaa Portsmouthin komennossa ja lokakuussa Noren alaisuudessa tukikohtanaan Sheerness. Helmi-maaliskuussa 1945 alus oli huollettavana Chathamissa, mistä se palasi Sheernessiin jatkaen suojaustehtävissä toukokuuhun.
Alus lähti Britteinsaarilta toukokuussa ja poistettiin palveluksesta 18. heinäkuuta, minkä jälkeen se makasi ankkurissa Sorelissa. Alus myytiin valaanpyyntialukseksi ja aloitti uudessa tehtävässään 1950 nimettynä Olympic Victoriksi. Aluksen omistus siirtyi Japaniin 1956, jolloin se nimettiin Otorimaru No. 12:ksi. Viimeiset merkinnät aluksesta Lloyd'sin rekisterissä on vuosilta 1962-1963.
Päälliköt

Aluksenpäällikköinä olivat:
F. J. Jones 8. helmikuuta - 2. lokakuuta 1944
G. F. Crosby 3. lokakuuta - 20. marraskuuta 1944
F. J. Jones 21. marraskuuta 1944 - 25. tammikuuta 1945
W. R. Stacey 26. tammikuuta - 1. helmikuuta 1945
M. W. Knowles 2. - 14. helmikuuta 1945
J. B. Elmsley 15. helmikuuta - 18. heinäkuuta 1945
HMCS Long Branch (K487)

| HMCS Long Branch |
| --- | --- |
 HMCS Long Branch

Aluksen vaiheet
Rakentaja:  A. & J. Inglis, Glasgow
Kölinlasku:  27. helmikuuta 1943
Laskettu vesille:  28. syyskuuta 1943
Palveluskäyttöön:  5. tammikuuta 1944
Poistui palveluskäytöstä:  myyty 1947
Tekniset tiedot
Uppouma:  1 350 t
Pituus:  63,50 m
Leveys:  10,11 m
Syväys:  4,34 m
Koneteho:  2 750 hv
Nopeus:  16,5 solmua
Miehistöä:  109
Aseistus
Aseistus:  1 x BL 4"/L45 (102 mm) Mk IX -tykki 1 x kaksipiippuinen Vickers .50" konekivääri 1 x kaksipiippuinen .303" Lewis-pikakivääri 2 x Mk II syvyyspomminheitintä, joihin yhteensä 72 syvyyspommia
HMCS Long Branch (viirinumero K487) oli Kanadan kuninkaallisen laivaston parannellun Flower-luokan korvetti toisessa maailmansodassa.
Valmistus

Alus tilattiin 25. heinäkuuta 1942 nimellä HMS Candytuft Glasgow'sta A. & J. Inglisiltä, missä köli laskettiin 27. helmikuuta 1943. Alus laskettiin vesille 28. syyskuuta ja otettiin Kanadan laivaston palvelukseen 5. tammikuuta 1944 Clydessä Skotlannissa.
Palvelus

Oltuaan kuukauden koulutettavana Tobermoryssä alus liittyi huhtikuussa 1944 Londonderryssä Kanadan saattajaosasto C-5:een. Se suojasi ensimmäisenä saattueenaan ONS233:a. Aluksella todettiin Atlantia ylitettäessä mekaaninen vika, jota korjattiin kuusi viikkoa St. John'sissa. Alus poistui telakalta 14. kesäkuuta palaten saattuetehtäviin. Seuraavalla länteen suuntautuneella matkallaan alus hinattiin loppumatka ja vika korjattiin St. Johns'sissa viikossa. Alus aloitti paluumatkan suojaten saattuetta HXS300, joka oli sodan suurin saattue.
Viimeisen kerran alus lähti Londonderrystä 27. tammikuuta 1945 ja saapui 11. helmikuuta Halifaxiin. Alus siirrettiin telakalle, mistä se palasi huhtikuussa. Alus liitettiin Halifaxin osastoon suojaamaan rannikon saattueita. Alus poistettiin palveluksesta 17. kesäkuuta Sorelissa ja sijoitettiin poistolistalle. Alus myytiin 1947, jolloin se nimettiin Rexton Kent II:ksi. Nimestä poistettiin myöhemmin numero. Alus upotettiin 1966 Kanadan itärannikolla.
Päälliköt

Aluksenpäällikköinä olivat:
W. J. Kingsmill 5.-21. tammikuuta 1944
E. G. Skinner 22. tammikuuta - 2. helmikuuta 1944
A. B. Taylor 3. helmikuuta - 14. maaliskuuta 1944
W. J. Kingsmill 15. maaliskuuta - 16. huhtikuuta 1944
R. J. G. Johnson 17. huhtikuuta - 7. lokakuuta 1944
J. B. O'Brien 8. lokakuuta 1944 - 21. helmikuuta 1945
K. B. Culley 22. helmikuuta - 14. kesäkuuta 1945
Grönlanninlokki

| Grönlanninlokki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Heimo::  Lokit Laridae
Suku::  Larus
Laji::  glaucoides
Kaksiosainen nimi
 Larus glaucoides  B. Meyer, 1822 

Alalajit
 L. g. glaucoides  L. g. kumlieni 
Katso myös
   Grönlanninlokki Wikispeciesissä   Grönlanninlokki Commonsissa 
Infobox OKNimi-testi OKIUCN-testi OK: 
Grönlanninlokin muna.
Grönlanninlokki (Larus glaucoides) on Suomessa harvinainen lokki.
Koko ja ulkonäkö

Linnun pituus on 52–60 cm, siipien kärkiväli 140–150 cm ja paino 720–1100 g. Aikuinen grönlanninlokki on kauttaaltaan vaalea, selkäpuolelta harmahtava, ja niiltä puuttuvat mustat siipikuviot. Nuoret yksilöt ovat vaaleanruskean kirjavia ja niiden nokka on tumma. Sukupuolet ovat samanvärisiä.
Esiintyminen

Grönlanninlokki pesii Kanadan arktisissa osissa ja Grönlannin rannikoilla. Lajin elinympäristön ala on 100 000–1 000 000 neliökilometriä ja maailman populaation koko on 190 000–400 000 yksilöä. Se talvehtii etelämpänä Atlantilla, muun muassa Islannissa ja Ison-Britannian saarilla sekä Yhdysvaltain itärannikolla ja Suurten järvien alueella. Suomessa laji on tavattu noin 28 kertaa.
Elinympäristö

Lajin pesimäympäristöä ovat jyrkät, kallioiset rannat 100–200 m merenpinnan yläpuolella, joskus 800 m saakka. Pesii toisinaan matalilla riutoilla ja kallioluodoilla. Esiintyy yleensä pikkukajavayhdyskunnissa. Pesimäajan ulkopuolella laji kiertelee rannikoita ja oleskelee paljon ulkomerellä, istuskellen jäälautoilla.
Lisääntyminen

Grönlanninlokkinaaras munii kaksi tai kolme munaa maassa olevaan pesään. Todennäköisesti molemmat vanhemmat hautovat munia ja ruokkivat poikasia vaikka munimisen pituus ja poikasten lentoikä eivät ole tunnettuja.
Ravinto

Grönlanninlokki on kaikkiruokainen. Pääasiassa se syö kalaa mutta myös nilviäisiä ja muita selkärangattomia, raatoja sekä linnunmunia ja -poikasia. Se saalistaa joko syöksysukeltamalla kuten tiirat tai noukkimalla ruoan veden pinnasta.
Barilius evezardi

| Barilius evezardi |
| --- | --- |

Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Barilius
Laji::  evezardi
Kaksiosainen nimi
 Barilius evezardi  Day, 1872 
Katso myös
   Barilius evezardi Commonsissa 
Infobox OKNimi-testi OKIUCN-testi OK: 
Barilius evezardi on särkien (Cyprinidae) heimoon kuuluva makean veden kalalaji. Sen kuvasi tieteelle Francis Day vuonna 1872.
Laji kasvaa yleensä korkeintaan 11 senttimetrin mittaiseksi. Sitä tavataan endeemisenä eli kotoperäisenä Intiasta. Kansainvälinen luonnonsuojeluliitto IUCN on luokitellut lajin puutteellisesti tunnetuksi.
HNK Rijeka

Hrvatski Nogometni Klub Rijeka on jalkapalloseura Rijekan kaupungista. Seura on perustettu 1906. Rijeka pelaa Kroatian korkeimmalla sarjatasolla 1. HNL:ssä. Seura on voittanut Kroatian cupin vuosina 2005, 2006 ja 2014 sekä Jugoslavian cupin 1978 ja 1979. Kroatian Super cupin joukkue voitti vuonna 2014.
Seura perustettiin heinäkuussa 1946 nimellä NK Kvarner. Nykyinen nimi otettiin käyttöön 1954.
Saavutukset

Kroatian mestaruus: 2017
Kroatian cup (6): 2005, 2006, 2014, 2017, 2019, 2020
Kroatian supercup: 2014
Jugoslavian cup (2): 1978, 1979
Aiheesta muualla

Kuvia tai muita tiedostoja aiheesta HNK Rijeka Wikimedia Commonsissa
1.HNL:n joukkueet kaudella 2018-2019
Dinamo Zagreb
HNK Gorica
Hajduk Split
Inter Zaprešić
Istra 1961
Lokomotiva
Osijek
Rijeka
Rudeš
Slaven Belupo
Barilius dimorphicus

| Barilius dimorphicus> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Karppikalat Cypriniformes
Heimo::  Seeprakalat Danionidae
Alaheimo::  Chedrinae
Suku::  Barilius
Laji::  dimorphicus
Kaksiosainen nimi
 Barilius dimorphicus  Tilak & Husain, 1990 
Infobox OKNimi-testi OKIUCN-testi OK: 
Barilius dimorphicus on seeprakalojen (Danionidae) heimoon kuuluva makean veden kalalaji. Sen kuvasivat tieteelle Raj Tilak ja Akhlaq Husain vuonna 1990.
Laji kasvaa yleensä korkeintaan 18,5 senttimetrin mittaiseksi. Koiraat ovat naaraita kookkaampia. Lajia tavataan ainoastaan Intiasta. Kansainvälinen luonnonsuojeluliitto IUCN on luokitellut lajin vaarantuneeksi.
Barilius chatricensis

| Barilius chatricensis> Uhanalaisuusluokitus |
| --- | --- |
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Barilius
Laji::  chatricensis
Kaksiosainen nimi
 Barilius chatricensis  Selim & Vishwanath, 2002 
Infobox OKNimi-testi OKIUCN-testi OK: 
Barilius chatricensis on särkien (Cyprinidae) heimoon kuuluva makean veden kalalaji. Sen kuvasivat tieteelle Keishing Selim ja Waikhom Vishwanath vuonna 2002.
Laji kasvaa yleensä korkeintaan 8,6 senttimetrin mittaiseksi. Koiraat ovat naaraita kookkaampia. Lajia tavataan ainoastaan Intiasta. Kansainvälinen luonnonsuojeluliitto IUCN on luokitellut lajin vaarantuneeksi.
Barilius infrafasciatus

| Barilius infrafasciatus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Barilius
Laji::  infrafasciatus
Kaksiosainen nimi
 Barilius infrafasciatus  Fowler, 1934 
Katso myös
   Barilius infrafasciatus Wikispeciesissä  
Infobox OKNimi-testi OK: 
Barilius infrafasciatus on särkien (Cyprinidae) heimoon kuuluva makean veden kalalaji. Sen kuvasi tieteelle Henry Weed Fowler vuonna 1934.
Laji kasvaa yleensä noin 7–10 senttimetrin mittaiseksi. Sitä tavataan ainoastaan Thaimaasta. Ravinnokseen se käyttää hyönteisiä ja selkärangattomia.
Barilius malabaricus

| Barilius malabaricus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Barilius
Laji::  malabaricus
Kaksiosainen nimi
 Barilius malabaricus  (Jerdon, 1849) 
Katso myös
   Barilius malabaricus Wikispeciesissä  
Infobox OKNimi-testi OK: 
Barilius malabaricus on särkien (Cyprinidae) heimoon kuuluva makean veden kalalaji. Se kasvaa yleensä korkeintaan 9,1 senttimetrin mittaiseksi. Lajia tavataan luonnonvaraisena ainoastaan Intiasta.
HOMO!

| HOMO! |
| --- | --- |
Kirjoittaja:  Pirkko Saisio
Alkuperäiskieli:  suomi
Tyylilaji:  Farssi
Tapahtumapaikka ja -aika:  Nykyaika
Kantaesitys:  21. syyskuuta 2011
Kantaesityspaikka:  Kansallisteatteri
Aiheesta muualla
Virallinen sivusto
HOMO! on Suomen kansallisteatterin humoristinen oopperanäytelmä, joka sai ensi-iltansa 21. syyskuuta 2011. Sen tarinassa heteronormatiiviseen yhteiskuntaan kyllästyneet homot perustavat oman valtion. Näytelmän on ohjannut Pirkko Saisio ja sen musiikit säveltänyt Jussi Tuurna.
Näyttelijät

| 0 | 1 | 2 |
| --- | --- | --- |
|  Juha Muje  | … |  Veijo Teräs   |
|  Rea Mauranen  | … |  Hellevi Teräs   |
|  Anna Paavilainen  | … |  Rebekka   |
|  Johannes Holopainen  | … |  Moritz   |
|  Olavi Uusivirta  | … |  Atik, muslimi   |
|  Antti Luusuaniemi  | … |  useita rooleja   |
|  Markku Maalismaa  | … |  useita rooleja   |
|  Timo Tuominen  | … |  Vänrikki, useita rooleja   |
|  Seppo Pääkkönen  | … |  Tom, useita rooleja   |
|  Kristiina Halttu  | … |  Hellevin omatunto   |
|  Katariina Kaitue  | … |  Terapeutti   |
Työryhmä

Ohjaus: Pirkko Saisio
Ohjaajan assistentti: Jaana Pesonen
Lavastus: Kati Lukka
Puvustaja: Tarja Simone
Musiikki: Jussi Tuurna
Koreografia: Jouni Prittinen
Lauluvalmentaja: Riitta Keränen
Äänisuunnittelu: Ville Leppilahti ja Jussi Matikainen
Miksaus: Sami Jormanainen
Valosuunnittelu: Matti Tiilama
Maskeeraus, peruukit ja kampaukset: Pekka Helynen ja Jani Kylmälä
Hamakaze (1916)

| Hamakaze / 浜風 |
| --- | --- |

Aluksen vaiheet
Rakentaja:  Mitsubishi, Nagasaki
Kölinlasku:  1. huhtikuuta 1916
Laskettu vesille:  30. lokakuuta 1916
Palveluskäyttöön:  28. maaliskuuta 1917
Poistui palveluskäytöstä:  1. huhtikuuta 1935
Tekniset tiedot
Uppouma:  1 227 t (normaali) 1 570 t (kuormattu)
Pituus:  96,9 m (kokonaispituus)
Leveys:  8,5 m
Syväys:  2,8 m
Koneteho:  27 000 shp
Nopeus:  34 solmua
Miehistöä:  128
Aseistus
Aseistus:  4 × 120 mm/40 -tykkiä 6 × 452 mm torpedoputkea
Hamakaze (jap. 浜風) oli keisarillisen Japanin laivaston vuonna 1917 valmistunut Isokaze-luokan hävittäjä.
Valmistus

Alus tilattiin vuoden 1915 hankinnoissa Kawasakin Nagasakin telakalta, missä köli laskettiin 1. huhtikuuta 1916. Alus laskettiin vesille vielä saman vuoden lopulla 30. lokakuuta ja valmistui 28. maaliskuuta 1917.
Palvelus

Alus poistettiin alusluettelosta 1. huhtikuuta 1935.
HR 4796A

| HR 4796A |
| --- | --- |

HD-designaatio:  109573
Muut designaatiot:  2MASS J12360103-3952102, CCDM J12360-3952, CD-39°7717, CPD-39°5622, EXO 1233.3-3935, GC 17164, GSC 07762-01973, HD 109573, HIP 6149, HR 4796, IDS 12307-3919, TYC 7762-1973-1, SAO 203621
Fyysiset ominaisuudet
Näennäinen kirkkaus:  5,783 mv
Valovoima:  20-23 aurinkoa
Spektriluokka:  A0 V
Väri-indeksi:  B-V 0,01
Lämpötila:  8890 K K
Massa:  2 M☉
Säde:  2,0 R☉
Ikä:  8 Myr
Astrometriset ominaisuudet
Tähdistö:  Kentauri, Cen
Rektaskensio (J2000):  12h 36m 01.0316s
Deklinaatio (J2000):  −39° 52′ 10.219″
Etäisyys:  220 ± 10 valovuotta, 67 ± 3 parsekia
Parallaksi:  14,91 ± 0,75 mas
Säteisnopeus:  +6 km/s
Ominaisliike:  RA -55,92  dekl. −24.00 mas/v
 Näkyy leveysasteiden 51° N  ja 90° S välillä. 
HR 4796A on tähti eteläisellä taivaalla, Kentaurin tähdistössä. Tähti saattaa näkyä hyvin suotuisissa oloissa paljain silmin pisteenä mutta paremmin kiikarilla. Eteläisen sijaintinsa takia tähti ei näy Suomessa.
Se sijaitsee noin 220 valovuoden etäisyydellä meistä. HR 4796A on nuori tähti, jonka iäksi arvioidaan vain noin 8 miljoonaa vuotta. Se on noin kaksi kertaa Aurinkoa massiivisempi ja noin kaksikymmentä kertaa kirkkaampi. Tähdellä on seuralaisenaan punainen kääpiötähti, jonka näennäinen kirkkaus on HR 4796 B Spektriluokan M2.5 V kumppani. Sen etäisyys päätähdestä on 500 AU.
Tähden pölykiekko

Vuonna 1991 HR 4796A:n ympäriltä löydettiin protoplanetaarinen kiekko, jossa on ainetta noin 1026–1027 grammaa. Infrapunaemission perusteella on päätelty, että kiekon efektiivinen lämpötila on noin 78 K ja se muodostuu hiukkasista, joiden läpimitta vaihtelee noin mikrometristä muutamiin kymmeniin mikrometreihin. Koska pienemmät hiukkaset ajautuisivat kuitenkin nopeasti pois tähden läheisyydestä, jonkin mekanismin on tuotettava niitä jatkuvasti lisää. Käytännössä tällaisen tarjoavat kiekossa tapahtuvat planetesimaalien väliset törmäykset. Kiekossa sironneen valon perusteella hiukkaset muodostuvat silikaattien lisäksi orgaanisista yhdisteistä, jotka muistuttanevat paljon mm. Titanilla esiintyviä toliineja.
Tähteä kiertävä pöly ulottuu 100 AU:n päähän ulottuvaan renkaaseen asti.
Barbu Catargiu

Barbu Catargiu, tuntemattoman tekijän maalaama muotokuva.
Barbu Catargiu (26. lokakuuta 1807 Bukarest, Valakia – 20. kesäkuuta 1862 Bukarest, Moldavian ja Valakian yhdistyneet ruhtinaskunnat) oli ensimmäinen Romanian pääministeri vuonna 1862. Hänet salamurhattiin.
Catargiu opiskeli nuoruudessaan yhdeksän vuoden ajan Pariisissa. Hän kuului Valakian Obştească-kansankokoukseen, mutta pakeni maasta vuoden 1848 vallankumouksen aikana. Palattuaan hänestä tuli konservatiivinen poliittinen vaikuttaja, joka puolusti pajarien oikeuksia. Alexandru Ioan Cuzan tultua Romanian ensimmäiseksi ruhtinaaksi Catargiu toimi vuodesta 1859 maan valtiovarainministerinä, kunnes hänet nimitettiin 15. helmikuuta 1862 ensimmäiseksi pääministeriksi. Pääministerinä Catargiu puolusti maaorjuuden säilyttämistä, rajoitti paino- ja kokoontumisvapautta ja määräsi sotilaat estämään väkijoukoilta vuoden 1848 vallankumouksen muiston juhlimisen Blajin Câmpia Libertății -kentällä, mikä herätti vihaa häntä kohtaan. Hän määräsi myös aloittamaan Moldavian ja Valakian yhdistävän rautatien rakentamisen. Tuntemattomaksi jäänyt sala-ampuja ampui Catargiun tämän hevosvaunuihin 20. kesäkuuta 1862 Bukarestin tuomiokirkon edessä.
HMS Boadicea (1908)

| HMS Boadicea |
| --- | --- |
 HMS Boadicea

Aluksen vaiheet
Rakentaja:  Pembroke
Kölinlasku:  1. kesäkuuta 1907
Laskettu vesille:  14. kesäkuuta 1908
Palveluskäyttöön:  kesäkuu 1909
Loppuvaihe:  myyty romutettavaksi 13. heinäkuuta 1926
Tekniset tiedot
Uppouma:  3 300 t (standardi) 3 800 t (max)
Pituus:  123 m
Leveys:  12,5 m
Syväys:  4,3 m
Koneteho:  18 000 shp
Nopeus:  25 solmua (46 km/h)
Miehistöä:  317
Aseistus
Aseistus:  6 × BL 4"/L50 (101,6 mm) Mk VIII -tykkiä 4 × QF 3 naulan Hotchkiss 2 × 18" (460 mm) torpedoputkea
HMS Boadicea oli Britannian kuninkaallisen laivaston Boadicea-luokan tiedusteluristeilijä ensimmäisessä maailmansodassa. Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat nopeammiksi.
Valmistus

Alus tilattiin Pembrokelta, missä köli laskettiin 1. kesäkuuta 1907. Alus laskettiin vesille 14. kesäkuuta 1908 ja otettiin palvelukseen kesäkuussa 1909.
Palvelus

Boadicea oli 1909-1912 1. hävittäjälaivueen johtoaluksena, kunnes se liitettiin Suuren laivaston taistelulaivaosastoon. Alus osallistui 1916 Skagerrakin taisteluun.
Joulukuussa 1917 alus muutettiin nopeaksi miinalaivaksi ja laski kaikkiaan 186 miinaa kolmella miinoitusmatkalla.
Sodan päättyessä alus todettiin vanhentuneeksi, jolloin se sijoitettiin Dartmouthiin satamapalvelukseen. Se nimettiin huhtikuussa 1920 HMS Pomoneksi, mutta nimenmuutos peruutettiin ennen virallistamista. Alus myytiin romutettavaksi 13. heinäkuuta 1926 Alloalle Rosythiin.
HMS Crescent

HMS Crescent on ollut yhdentoista Britannian Kuninkaallisen laivaston aluksen nimenä.
Crescent (1643), 14-tykkinen alus
HMS Crescent (1692), 6-tykkinen polttolaiva
HMS Crescent (1758), 32-tykkinen viidennen luokan alus
HMS Crescent (1779), 28-tykkinen kuudennen luokan alus
HMS Crescent (1784), 36-tykkinen viidennen luokan alus
HMS Crescent (1810), 38-tykkinen viidennen luokan alus
HMS Crescent (1854), puinen siipiratasalus
HMS Crescent (1892), Edgar-luokan panssarikansiristeilijä
HMS Crescent (1920), varastolaiva
HMS Crescent (H48), C-luokan hävittäjä
HMS Crescent (R16), Cr-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Crescent”, voi hakea sivunnimihaulla, laajalla sivunnimihaulla tai tekstihaulla.
Harivansh Rai Bachchan

| Harivansh Rai Bachchan |
| --- | --- |
 Harivansh Rai Bachchan Intian postimerkissä.
Henkilötiedot
Syntynyt: 27. marraskuuta 1907 Allahabad, Brittiläinen Intia
Kuollut: 18. tammikuuta 2003 (95 vuotta) Mumbai, Maharashtra, Intia
Ammatti:  kirjailija, runoilija
Puoliso:  Shyama Bachchan​  (vih. 1926; k. 1936) ​Teji Bachchan  (vih. 1941; k. 2003)
Lapset:  2; mukaan lukien Amitabh Bachchan
Kirjailija
Äidinkieli: hindi
Tuotannon kieli: hindi
 Nimikirjoitus
Palkinnot
 Padma Bhushan (1976) 
Aiheesta muualla
Löydä lisää kirjailijoitaKirjallisuuden teemasivulta
Harivansh Rai Bachchan (hindiksi हरिवंश राय बच्चन, Harivaṁś Rāy Baccan; os. Srivastava; 27. marraskuuta 1907 – 18. tammikuuta 2003) oli intialainen runoilija ja Nayi Kavita -kirjallisuuden liikkeen (romanttinen nousu) 1900-luvun alun hindinkielisen kirjallisuuden kirjoittaja. Hän oli myös hindinkielisen Kavi Sammelanin runoilija. Hänet tunnetaan parhaiten varhaisesta työstään Madhushala. Hän oli Amitabh Bachchanin isä ja Shweta Bachchanin ja Abhishek Bachchanin isoisä. Hänen vaimonsa Teji Bachchan oli kansalaisaktivisti. Vuonna 1976 hän sai Padma Bhushanin palveluksestaan ​​hindinkielisen kirjallisuuden hyväksi.
Aiheesta muualla

Kuvia tai muita tiedostoja aiheesta Harivansh Rai Bachchan Wikimedia Commonsissa
Heikki Sarvela

Heikki Elias Sarvela (10. marraskuuta 1938 Raahe – 21. syyskuuta 1991 Oulu) oli suomalainen, Limingassa elämäntyönsä tehnyt musiikin lehtori.
Raahessa vuonna 1938 syntynyt Sarvela kirjoitti ylioppilaaksi Oulun Lyseosta vuonna 1958. Hän valmistui opettajaksi Oulun yliopistosta vuonna 1962 ja musiikinopettajaksi Sibelius-Akatemiasta vuonna 1972. Sarvela toimi Limingan yhteiskoulun musiikin lehtorina sekä Limingan musiikkiopiston ensimmäisenä johtajana vuosina 1973–1984. Hän perusti Limingan nuoriso-orkesterin vuonna 1962, Limingan musiikkileirin vuonna 1967 ja tyttökuoro Tyrnävän Tyttäret vuonna 1975. Sarvela levytti orkesterinsa ja kuorojensa kanssa lukuisia äänitteitä, joilla oli mukana myös hänen omia sävellyksiään. Limingan nuoriso-orkesterin ensilevytys Musiikkia Limingasta sai Yleisradion harrastusmusiikin Kunniapunnus-palkinnon. Vuonna 1971 Sarvela sai Oulun läänin taidepalkinnon ja vuonna 1973 Limingan kunnan ensimmäisen kulttuuripalkinnon. Hän jäi musiikin lehtorin virasta sairauseläkkeelle vuonna 1981 mutta jatkoi orkesterin ja kuoron johtamista vuoteen 1984.
Sarvela oli vuodesta 1961 naimisissa Laura o.s. Holapan kanssa. Pariskunnalle syntyi kolme lasta. Sarvela kuoli pitkän sairauden jälkeen Oulussa syyskuussa 1991.
Sävellyksiä

Laulu Limingalle
Kotikoulun marssi
Diskografia

Musiikkia Limingasta (1977)
Kesäillan valssi (1980)
Kynttiläin syttyessä (1981)
Limingan nuoriso-orkesteri, sinfonikot suomalaisesta maalaiskylästä (1982)
Axel Magnus Tolpo

Axel Magnus Tolpo (1782–1845) oli suomalainen kirkonrakentaja. Hänen isänsä oli tunnettu kirkonrakentaja Martti Tolpo, ja myös hänen poikansa Theodor Johannes Tolpo oli kirkonrakentaja.
Axel Magnus Tolpo johti maailman suurimpana puukirkkona tunnetun Kerimäen kirkon rakennustöitä. Hänen äkillisen kuolemansa jälkeen työtä jatkoi hänen poikansa Theodor Johannes Tolpo.
Gunnar Castrén

Gunnar Castrén vuonna 1939.
Gunnar Castrén (27. joulukuuta 1878 Helsinki – 5. marraskuuta 1959 Helsinki) oli suomalainen professori ja kirjallisuudentutkija.